Kazan Utlarõ
Kazan Utlarõ (tatari keeles Казан утлары, Kaasani Tuled) on Venemaal Tatarstanis Kaasanis ilmuv tatarikeelne kirjandusajakiri. Ajakiri hakkas ilmuma 1922. aasta mais ja kandis esialgu nime Beznen Jul (Безнең юл, Meie Tee). 1930–1933 oli ajakirja nimi Ataka (Атака, Rünnak). 1933. aastast kuni 1965. aasta alguseni ilmus ajakiri nime Sovet Ädäbijatõ (Совет әдәбияты, Nõukogude Kirjandus) all. Praegust nime kannab ajakiri alates 1965. aasta juunist.